כריסטוף גאלטייה

כריסטוף גאלטייה (באנגלית: Christophe Galtier; נולד ב-26 באוגוסט 1966) הוא כדורגלן עבר צרפתי, ששיחק בתפקיד המגן במספר קבוצות בליגה הצרפתית ומאמן כדורגל המאמן את קבוצת א-דוחייל הקטרית. גאלטייה החל לשחק כדורגל ב-Caillolais, מועדון אימונים צרפתי אשר חשף שחקנים רבים דוגמת ז'אן טיגנה ואריק קנטונה בטרם הצטרף לאולימפיק מרסיי. הוא ערך את הופעת הבכורה שלו בליגה הראשונה מול ברסט ב-30 ביולי 1985, במהירות נעשה לשחקן בולט בקבוצה. הוא הופיע בקבוצה 52 הופעות והגיע עמה פעמיים לגמר הגביע הצרפתי ובחר לעזוב את המועדון לטובת ליל בקיץ 1987. גאלטייה שיחק בליל עד סוף עונת 1989/1990 בטרם עבר לטולוז בה שיחק שלוש עונות. בתחילת עונת 1993/1994, הפתיע כשחתם במועדון שעלה ליגה באותה העונה, אנז'ה, וירד עמה ליגה בתום העונה. בפתיחת עונת 1994/1995 הצטרף לנים, מהליגה השנייה אותה עזב לאחר עונה אחת וחזר לקדנציה שנייה למרסיי. ב-1997 חתם באיטליה, במונזה מהסרייה ב', וב-1998 חתם במועדון הסיני ליאונינג יואנדונג, בטרם סיים את קריירת המשחק שלו ב-1999 בגיל 32. מ-1999 עד 2004, גאלטייה היה עוזר מאמן במספר מועדונים צרפתים כולל במרסיי בה שיחק. משנת 2004 עד 2009, היה עוזר מאמן באל-עין, פורטסמות', סושו, אולימפיק ליון וסנט אטיין. בדצמבר 2009 מונה למאמנה הראשי של האחרונה ולראשונה שימש כמאמן ראשי. ב-9 במאי 2017 הודיע גאלטייה כי יעזוב את סנט אטיין בסוף העונה לאחר שמונה עונות המועדון. ב-22 בדצמבר 2017, הודיעה ליל כי גאלטייה ימונה למאמנה החדש במקומו של מרסלו בייאלסה. באותה העת הייתה הקבוצה במקום ה-18 בליגה. עקב הצלחתו במועדון, זכה בסיום 2019 למאמן הצרפתי של השנה. בעונת 2020/2021, הוביל גאלטייה את ליל לתואר אליפות ראשון מזה 10 שנים והרביעי בסך הכל בתולדות המועדון. לאור הזכייה, זכה גם בתואר מאמן העונה בליג 1. ב-25 במאי 2021 התפטר גאלטייה כמאמן ליל, יומיים בלבד לאחר הזכייה באליפות צרפת. ב-28 ביוני 2021 מונה למאמנה של ניס מליגת העל הצרפתית. בקיץ 2022 עזב את ניס ומונה למאמנה של פריז סן ז'רמן ב-5 ביולי 2022. ביולי 2023 פוטר מתפקידו בקבוצה לאחר עונה אחת בלבד. ב-12 באוקטובר 2023 מונה למאמן אל-דוחייל הקטרית. הנתונים מתייחסים למשחקי ליגה בלבד, ומעודכנים נכון ל-31 ביולי 2022 גביע הליגה הצרפתית: 2012/2013 אליפות צרפת: 2020/2021 פריז סן-ז'רמן גביע האלופות הצרפתי: 2022 אליפות צרפת: 2022/2023 מאמן העונה בליגה הצרפתית: 2012/2013 (יחד עם קרלו אנצ'לוטי), 2018/2019, 2020/2021 מדיה וקבצים בנושא כריסטוף גאלטייה בוויקישיתוף כריסטוף גאלטייה, ברשת החברתית אינסטגרם כריסטוף גאלטייה, באתר Transfermarkt כריסטוף גאלטייה, באתר BDFutbol כריסטוף גאלטייה, באתר WorldFootball.net כריסטוף גאלטייה, באתר FootballDatabase.eu פרופיל המאמן, באתר Transfermarkt Sport 365 - En direct, actualité sportive et résultats : football, tennis, F1, cyclisme, Sport 365 (ב־) Richard Tardy, le vrai-faux entraîneur des Verts, foot01.com, ‏7 במרץ 2010 (ב־) @ASSEofficiel, Christophe Galtier quitte l'AS Saint-Etienne, ASSE.fr (בצרפתית) LOSC - Christophe Galtier, un homme qui fédère et respecte ses engagements, La Voix du Nord, ‏23 בדצמבר 2019 (בצרפתית) Christophe Galtier (Lille) entraîneur français de l'année 2019, France Football Adam White and Eric Devin, Lille hold their nerve to clinch their first Ligue 1 title for a decade, the Guardian, ‏2021-05-24 (באנגלית) "Galtier leaves French champions Lille". BBC Sport (באנגלית בריטית). נבדק ב-2021-06-12. Galtier named as OGC Nice Head Coach, OGC Nice (בצרפתית) מערכת ONE, רשמית: כריסטוף גאלטייה מונה למאמן פ.ס.ז', באתר ONE, ‏5 ביולי 2022